nemení a ostáva v platnosti dátum 31. decembra 2000. Vyplácať sa budú v priebehu celého roka tak, aby sa celý proces skončil do 31. decembra 2001. Povedal to včera podpredseda vlády SR Ivan Mikloš v reakcii na utorkové rozhodnutie Koaličnej rady o tom, že za dlhopisy sa budú vyplácať stanovené finančné čiastky, a nie, ako sa pôvodne rátalo aj s inými formami, napríklad výmenou za akcie za rôzne podniky a podobne.
"V rozpočtových a mimorozpočtových projetkoch sme už doteraz prerozdelili 32 miliárd korún, preplatenie dlhopisov FNM znamená ďalších vyše 30 miliárd. Do konca roku 2001 musí teda vláda z privatizácie získať viac ako 60 miliárd korún," vysvetlil I. Mikloš.
Mikloš pripomenul, že peniaze, ktoré štát získa za predaj Slovenské telekomunikácií, sú už rozdelené a preto treba začať s privatizáciou ďalších podnikov. Tým by mal byť hlavne Transpetrol, ktorý sa zaoberá dovozom a tranzitom ruskej ropy a SPP, ktorý sa zaoberá dovozom, tranzitom a distribúciou ruského zemného plynu.
"Nechceme však privatizovať len preto, že potrebujeme peniaze, ale aj preto, že pokladáme privatizáciu za cestu k ozdraveniu a najmä zvýšeniu efektívnosti terajších prirodzených monopolov," pripomenul Mikloš.
Koncepciu privatizácie na ďalšie roky bude spolu s koncepciou vyplatenia dlhopisov FNM vláda definitívne schvaľovať o týždeň.
Pri strategických podnikoch by Mikloš uprednostnil, aby sa nepredávali na slovenskom, ale na zahraničných kapitálových trhoch.
Najdôležitejšie správy z východu Slovenska čítajte na Korzar.sme.sk.